દહેગામ ખાતે આવેલી હાઈસ્કૂલના પટાંગણમાં પ્રાર્થના સભા દરમિયાન ઓચિંતા ધડાકા થતાં વિદ્યાર્થીઓમાં નાસભાગ મચી હતી. કોઈ આતંકવાદી હુમલો થયો હોય તેવો દહેશતનો માહોલ સ્કૂલમાં સર્જાયો હતો. જો કે થોડા સમયમાં જ જાણ થઈ હતી કે, ટુ વ્હિલર પર આવેલા પાંચ યુવાનોએ ફટાકડાના ચાર બોમ્બ સ્કૂલમાં ફેંક્યા હતા. આ ઘટનાને ગંભીરતાથી લઈને પોલીસે શકમંદોને પકડવા દોડાદોડી કરી હતી અને બીજી બાજુ આ મામલે પોલીસ દ્વારા કાયદેસરની કાર્યવાહી ન થાય તે માટે અગ્રણીઓએ પ્રયાસ આદર્યા હતા.